વિન્ડીઝ પ્રવાસ પર ભારતીય ટેસ્ટ ટીમની કમાન વિરાટ કોહલી સંભાળશે. તેના ઉપરાંત મુરલી વિજય, અજિંક્ય રહાણે, કે. એલ. રાહુલ, ઋદ્ધમાન સાહા, આર. અશ્વિન, અમિત મિશ્રા, ઈશાંત શર્માની ટીમમાં જગ્યા નિશ્ચિત માનવામાં આવી રહી છે, જ્યારે વધારાના બેટ્સમેન તરીકે શ્રેયસ ઐયરને ટીમમાં સામેલ કરવામાં આવી શકે છે. ઐયરે આ રણજી સિઝનમાં ૭૩.૩૮ની સરેરાશથી ૧૩૨૧ રન બનાવ્યા છે. બીજા વિકેટકીપર તરીકે નમન ઓઝાને સ્થાન મળી શકે છે. ત્રીજા સ્પિનર તરીકે હરભજનસિંહ અને રવીન્દ્ર જાડેજા વચ્ચે મુકાબલો થશે. ઈશાંત ઉપરાંત ફાસ્ટ બોલિંગમાં અન્ય ત્રણ દાવેદારો મોહંમદ શમી, ઉમેશ યાદવ અને વરુણ એરોન હશે. એ જોવું દિલચસ્પ બની રહેશે કે જસપ્રીત બૂમરાહ પોતાની યોર્કર બોલ નાખવાની ક્ષમતાથી ટેસ્ટ ટીમમાં સ્થાન મેળવવામાં સફળ થઈ શકે છે કે કેમ.